Yann-Vari Ugen

Yann-Vari Ugen, pe Jean-Marie Uguen, (14 a viz Kerzu 1868 - 11 a viz Genver 1938) a voe beleg ha saver levrioù relijiel. 

Eus Gwiseni e oa genidik. Goude studioù e Lesneven hag e kloerdi bras Kemper e voe beleget hag anvet da gelenner e skolaj Lesneven. Goude-se e voe kelenner e Kemper, el Likez, hag e kloerdi bihan Pontekroaz, a-raok bezañ anvet da berson Plougastell ma chomas betek 1937. Mervel a reas e ti ar veleien gozh e Keraodren, e Lambezelleg. Sevel a reas e-leizh a levrioù, e-unan pe e kenlabour gant beleien all. Ha kenlabourat a reas ivez gant meur a gelaouenn gristen, evel da skouer Feiz ha Breiz.

Levrioù
Kenteliou aoutrou persoun Ars, gant Ugen, ar Sevelleg ha Prijant, 1906
Buez Jeann d'Arc, gant Ugen ha Madeg, 1909
Heuilhomp hor Zalver, pe levr imitasion Jezuz-Krist, 1912
Levr neves an oferen hag ar gousperou e latin hag e brezoneg, 1922
Quelques notions de grammaire bretonne, 1927
Buhez Mikael an Nobletz, misioner Breiz, 1929
Buhez H.S. Jezuz-Krist ha da heul kenteliou gant an tad Eujen, 1930
Buhez an tad Julian Maner, jezuist, misioner Breiz, 1933
Aviel ar Zul ha kalz traou all ouspenn, 1937

Rummad:Beleien Breizh
Rummad:Skrivagnerien Breizh
Rummad:Skrivagnerien vrezhonek
Rummad:Ganedigezhioù 1868
Rummad:Marvioù 1938